Feliksas Jakubauskas

Feliksas Jakubauskas (1949 m. spalio 14 d. Šuoliškėse Kaišiadorių apskritis) – Lietuvos dailininkas tekstilininkas.

Biografija 
1974–1976 m. Lietuvos dailės institute studijavo tekstilę, 1976–1980 m. – Budapešto taikomosios dailės akademijoje. 1981–1989 m. dirbo dailininku modeliuotoju individualaus drabužių siuvimo fabrike „Ramunė“ Vilniuje.

Kūryba 
Audžia mišria vilnos ir šilko technika, gobeleninį audimą derina su ruoželiniu, būdingi subtilūs šiltų ir šaltų spalvų deriniai, vyrauja pilkšvi sidabriški tonai, tapybinių dėmių ir grafinės raiškos jungtis.

Svarbiausi kūriniai:
 Stiklo karoliukų žaidimas, 1985 m.
 Virš mano slėnio juodas debesis, 1987 m.
 Senas audinys, 1987 m.
 M-m Butterfly vėduoklė, Pasaulio bankas, Vašingtonas, 1992 m.
 Lietus saulėtoje pievoje, 1995 m.
 Paliesk tą pilką debesį, 1997 m.
 Diena iŠ nakties, 2004 m.
 Žalias noktiurnas, triptikas, 2000 m.
 Dangus juodas – dangus žalias, triptikas, 2002 m.
 Auksinis Vilniaus barokas, diptikas, 2003–2004 m.
 Du pasauliai pagal Matą, diptikas, 2004 m.

Nuo 1980 m. dalyvavo daugiau kaip 170 parodų Lietuvoje ir užsienyje.

Individualios parodos:
 Bergenas – 1991 m.
 Vilnius – 1992 m., 1995–1997 m., 1999 m., 2001 m., 2005 m.
 Kaunas – 1998 m., 1999 m., 2003 m.
 Nida, Maskva – 1999 m.
 Lodzė – 2001 m.
 Kėdainiai – 2004 m.

Kūrinių turi Lietuvos dailės muziejus, Lietuvos nacionalinis muziejus, Nacionalinis Čiurlionio dailės muziejus

Įvertinimas 
 1997 m. – Tarptautinė bienalė, Pitsburgas, Ohajo valstija – Didysis prizas
 1998 m. – Lietuvos nacionalinė premija
 1998 m. – Tarptautinė tekstilės trienalė, Lodzė – sidabro medalis
 2003 m. – Tarptautinė amatų bienalė Čongdžu, Korėja – Auksinio drakono statulėlė

Šaltiniai 

Lietuvos nacionalinės kultūros ir meno premijos laureatai
Lietuvos dailininkai
Lietuvos tekstilininkai